Αγγλικό κόρνο

Το αγγλικό κόρνο ή κορ ανγκλέ είναι ξύλινο πνευστό μουσικό όργανο. Είναι στην πραγματικότητα ένα μεγάλο όμποε (15 πόντους επιμηκέστερο) με βαθύτερο ήχο. Είναι  όργανο με διπλή γλωττίδα, που είναι στερεωμένη πάνω σε έναν κοντό, λυγισμένο συνδετήρα. Ο λυγισμένος συνδετήρας βοηθάει τον εκτελεστή να κρατάει το όργανο σε αναπαυτική θέση για τα χέρια. Έχει τον ίδιο αριθμό οπών και τους ίδιους δακτυλισμούς με το όμποε, έτσι ώστε να μπορεί ο ίδιος εκτελεστής να παίζει εξίσου εύκολα και τα δύο όργανα. Η καμπάνα του έχει βολβοειδές σχήμα, με ένα μάλλον μικρό άνοιγμα, και σε αυτό οφείλεται το χαρακτηριστικό του ηχόχρωμα, που είναι πιο μαλακό, πιο βελούδινο και μελαγχολικό από του όμποε.

 Ετυμολογία 
Κατά τα φαινόμενα η ονομασία του οργάνου είναι μάλλον παραπλανητική· το αγγλικό κόρνο δεν σχετίζεται ούτε με την Αγγλία, ούτε με το παρώνυμο (γαλλικό) κόρνο της οικογένειας των χάλκινων πνευστών. Αντίθετα, το αγγλικό κόρνο έλκει την καταγωγή του από τη Σιλεσία, όπου περί το 1720 προστέθηκε η βολβοειδής καμπάνα σε ένα άλλο παρόμοιου τύπου όργανο, ένα κυρτού σχήματος όμποε ντα κάτσια. Το εν λόγω πνευστό, όπως και το συγγενικό τενόρο όμποε (γαλλ. taille de hautbois) διαθέτουν ανοιχτή καμπάνα, θυμίζοντας εν πολλοίς μεσαιωνικές αγιογραφίες, όπου απεικονίζονται άγγελοι να παίζουν το λεγόμενο κέρας.

Το αγγελικό κόρνο παραφράστηκε στις γερμανόφωνες χώρες ως engellisches Horn, το οποίο στην καθομιλουμένη των μέσων γερμανικών (Mittelhochdeutsch) σημαίνει εξίσου αγγλικό —εξ ου και προέκυψε η καθιερωμένη του ονομασία. Το νεότευκτο όργανο εκτόπισε το όμποε ντα κάτσα (oboe da caccia, στα ελληνικά κατά λέξη κυνηγετικό όμποε) περί τα 1760, διατηρώντας παράλληλα το βολβοειδές του άκρο.Michael Finkelman, "Oboe: III. Larger and Smaller European Oboes, 4. Tenor Oboes, (iv) English Horn", The New Grove Dictionary of Music and Musicians, second edition, edited by Stanley Sadie and John Tyrrell (London: Macmillan Publishers, 2001); also at Grove Music Online (Subscription access).

Η δε θεωρία πως ο όρος anglais είναι παραφθορά της μέσης γαλλικής λέξης anglé (γωνιώδης)Michael Kennedy, "Cor anglais", The Oxford Dictionary of Music, second edition, revised, Joyce Bourne, associate editor (Oxford and New York: Oxford University Press, 2006); A. J. Greimas, Dictionnaire de l'ancien français jusqu'au milieu du XIV siècle, second edition (Paris: Librarie Larousse, 1968): 31. ISBN 2-03-02-251-7 έχει προ πολλού καταρριφθεί, καθώς η χρήση του όρου cor anglé δεν απαντάται πριν τον 19ο αιώνα.Adam Carse, Musical Wind Instruments: A History of the Wind Instruments Used in European Orchestras and Wind-Bands from the Later Middle Ages Up to the Present Time  (London: Macmillan and Co., 1939): 143; Sybil Marcuse, "Cor anglais", in Musical Instruments: A Comprehensive Dictionary, revised edition, The Norton Library (New York: W. W. Norton, 1975). ISBN 0-393-00758-8. Το σύγχρονο αγγλικό κόρνο, το οποίο όντως διαθέτει κυρτό (γωνιώδες) επιστόμιο, εμφανίζεται τακτικά σε ορχηστρικές παρτιτούρες από τα μέσα του 18ου αιώνα, συνήθως με το ιταλικό του όνομα corno inglese.

 Παραπομπές 

Κατηγορία:Ξύλινα πνευστά μουσικά όργανα